
Priedas Nr.1.
TECHNINĖ SPECIFIKACIJA

Tiekėjas turi pateikti dokumentus, įrodančius siūlomos įrangos atitikimą techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ar brošiūras, tačiau jei gamintojo kataloguose ar brošiūrose neišsamiai atsispindi arba nėra nurodyta siūlomos įrangos atitikimas techninės specifikacijos reikalavimams, galima teikti siūlomos įrangos techninių charakteristikų aprašymus, t. y. tiekėjo ar gamintojo parengti komplektacijos aprašai arba kiti lygiaverčiai dokumentai (toliau – pagrindžiantys dokumentai). Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Taip pat tiekėjas gali pateikti nuorodas į gamintojo interneto tinklalapį (jei toks yra), kuriame perkančiosios organizacijos vertintojai galėtų patikrinti teikiamų duomenų autentiškumą (nuorodos turi būti parašytos pateikiamuose kataloguose ar aprašymuose). *Netaikoma garantijai.

	Eil. Nr.
	Parametras
	Reikalavimai parametrams
	Tiekėjo siūloma charakteristika
(pildo tiekėjas)
Tiekėjas pildo kiekvieną reikalavimą su atitinkama siūloma reikšme.

Prie kiekvieno reikalavimo (jeigu žemiau nenurodyta kitaip) pateikiamas  techninę charakteristiką pagrindžiantis dokumentas _______ (nurodyti pateikiamą dokumentą), kurio _____ (nurodyti) puslapyje pateikta atžyma apie parametro reikšmę

	1.
	Prietaisas ir jo paskirtis
	Liofilizatorius laboratoriniams maisto bei biotechnologiniams tyrimams.
	

	2.
	Vakuuminio siurblio našumas
	Vakuuminio siurblio nominalus našumas – ne mažesnis kaip 5 m³/val. Siurblys turi būti suderinamas su tiekiamu liofilizatoriumi.
	

	3.
	Pasiekiamas vakuumas
	Prietaiso pasiekiamas vakuumas ne didesnis kaip 10 Pa (0,1 mbar). Turi būti galimybė nustatyti ir reguliuoti vakuumą džiovinimo metu.
	

	4.
	Komplektuojama kamera
	Turi būti tiekiama liofilizavimo kamera su ne mažiau kaip trimis lentynomis, šildomomis iki ne mažiau kaip +60 °C, tinkama mėginiams liofilizuoti padėkluose ir buteliukuose. Turi būti buteliukų uždarymo kamščiais vakuumo sąlygomis funkcija. Priimtinas rankiniu būdu arba automatiškai valdomas mechanizmas, leidžiantis uždaryti buteliukus nepanaikinus vakuumo kameroje.
Komplektacijoje turi būti integruotas arba atskiras kolektorius liofilizavimo kolboms prijungti, su individualiais jungčių vožtuvais ir reikalingais adapteriais.
	

	5.
	Kondensoriaus talpa
	Kondensatoriaus ledo kaupimo talpa ne mažesnė kaip 4 kg.
	

	6.
	Kondensoriaus temperatūra
	Kondensoriaus pasiekiama temperatūra ne aukštesnė kaip –80 °C.
	

	7.
	Kondensoriaus atitirpinimas
	Kondensoriaus atitirpinimo ciklas turi būti valdomas automatiškai. Ciklą gali paleisti naudotojas. Susikaupusį ledą ar atitirpusį vandenį leidžiama pašalinti rankiniu būdu.
	

	8.
	Programavimo galimybės
	Prietaisas turi sudaryti galimybę naudotojui kurti, išsaugoti ir automatiškai vykdyti ne mažiau kaip 3 liofilizavimo programas, kurių kiekvieną sudaro ne mažiau kaip 10 etapų. Kiekvienam džiovinimo etapui naudotojas turi galėti nustatyti ir keisti lentynų temperatūrą bei etapo trukmę. Turi būti galimybė nustatyti slėgio (vakuumo) vertę, kuri automatiškai palaikoma džiovinimo metu. Priimtina viena nustatoma slėgio vertė visam džiovinimo ciklui arba atskirai nustatomos slėgio vertės kiekvienam džiovinimo etapui. Visa šioms funkcijoms užtikrinti reikalinga techninė ir programinė įranga turi būti įtraukta į tiekiamą komplektaciją ir pasiūlymo kainą.
	

	9.
	Valdymas
	Prietaisas turi suteikti galimybę nuskaityti, eksportuoti ir (ar) archyvuoti proceso duomenis per prijungiamą kompiuterį arba per lygiavertę integruotą sistemą, leidžiančią duomenis pateikti elektroniniu formatu.
	

	10.
	Valdymo ekranas
	Lietimui jautriame ekrane arba lygiavertėje naudotojo sąsajoje, įskaitant prijungto kompiuterio programinę įrangą, realiuoju laiku turi būti rodomos kondensoriaus ir lentynų temperatūros, vakuumas, proceso trukmė bei aliarmų pranešimai.
	

	11.
	Papildomi priedai
	Turi būti pateikta kondensato ir atitirpinto vandens surinkimo priemonė: padėklas arba drenažo sistema su žarna ir surinkimo indu arba kitas lygiavertis sprendimas, užtikrinantis surinkimą ir apsaugantis nuo vandens išsiliejimo numatytomis eksploatavimo sąlygomis.
	

	12.
	Maitinimas
	Įranga turi būti tinkama eksploatuoti 230 V, 50 Hz elektros tinkle. Priimtinas gamintojo nurodytas maitinimo įtampos intervalas 220–240 V.
	

	13.
	Garantinis laikotarpis 
	Garantinis laikotarpis – ne trumpesnis kaip 24 mėnesiai. Jeigu gamintojo standartinė garantija trumpesnė, tiekėjas turi užtikrinti jos pratęsimą arba lygiavertę tiekėjo garantiją iki ne trumpesnio kaip 24 mėnesių laikotarpio.
	


Pastaba: Jeigu perkančiosios organizacijos parengtoje techninėje specifikacijoje nurodytas konkretus (t. y. šalia nenurodytas žodis „arba lygiavertis“) prekės ženklas, gamintojas, modelis ar tiekimo šaltinis, konkretus procesas (būdingas konkretaus tiekėjo tiekiamoms prekėms ar teikiamoms paslaugoms), patentas, tipas, metodas, protokolas, standartas, sertifikatas, konkreti kilmė ar gamyba (dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti), normos, direktyvos, formatas, medžiaga, sistema, jungtis ar panašiai – tiekėjas gali siūlyti ir lygiaverčius prekės ženklus, gamintojus, modelius ar tiekimo šaltinius, procesus, patentus, tipus, metodus, protokolus, standartus, sertifikatus, normas, direktyvas, formatus, medžiagas, sistemas, jungtis ir panašiai. Jei techninėje specifikacijoje nurodyta konkreti (t. y. šalia nenurodytas žodis „ne žemesnė kaip“) klasė, kategorija ar pan. – gali būti siūloma ir ne žemesnė kaip techninėje specifikacijoje nurodyta klasė, kategorija ar pan. Jei perkančiosios organizacijos parengtoje techninėje specifikacijoje nurodytos konkrečios (t. y. nenurodyti žodžiai ne siauresnėse) ribos, intervalai ar pan. – gali būti siūlomos prekės, kurių konkrečios ribos, intervalai ar pan. yra ne siauresni kaip nurodyti  techninėje specifikacijoje. Jei perkančiosios organizacijos parengtoje techninėje specifikacijoje yra nurodyti konkretūs (t. y. nenurodytos paklaidos, nuokrypiai, procentai ar pan.) matmenys, dydžiai ar pan. – siūlomų prekių matmenų neatitikimo techninės specifikacijos reikalavimams paklaida gali būti ne didesnė kaip 2 proc.

Kita informacija:
Tiekėjas turi užtikrinti, kad prekės pristatymo metu atitiks efektyvumo, tvarumo, ilgaamžiškumo reikalavimus pagal 2009 m. spalio 21 d. Europos Parlamento ir Tarybos direktyvą  2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą ir 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo. Pirkėjas šio reikalavimo atitiktį vertins prekių pristatymo metu.
Tiekėjas Sutarties vykdymo metu kartu su pristatomomis prekėmis privalo pateikti: CE sertifikato, išduoto paskelbtosios (notifikuotos) įstaigos ir/arba ES atitikties (2009/125/EB ir/arba 2011/65/ES Direktyvoms) deklaracijos, arba gamintojo parengtos deklaracijos kopiją (pateikiama tai, kas taikoma prekėms pagal teisės aktų reikalavimus). Pateikiant ES atitikties deklaracijos arba gamintojo parengtos deklaracijos kopiją, kad pasiūlytos prekės atitinka reikiamus standartus, bei prekių klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams. 
Jei prekėms pagal Europos Sąjungos teisės aktų reikalavimus nėra privalomas CE ženklinimas – Tiekėjas laisva rašytine forma turi pagrįsti, kad prekių neprivaloma ženklinti CE ženklu pagal teisės aktų reikalavimus.
Jei prekėms, pagal 2009 m. spalio 21 d. Europos Parlamento ir Tarybos direktyvą  2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą ir/ arba  pagal 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (toliau – Direktyvos), nėra taikomos – tokiu atveju Tiekėjas laisva rašytine forma turi pagrįsti dėl Direktyvų netaikymo.

	APLINKOS APSAUGOS REIKALAVIMAI:
Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas):

	1.
	4 punkto 4.4.4.1. papunkčiu, prekei tiekti, sunaudojama mažiau gamtos išteklių. Tiekėjas Prekes privalės pristatyti ne kelių eismo piko valandomis, t. y. Tiekėjas privalo Prekes atvežti Pirkėjui ne kelių eismo piko valandomis, pirmadieniais − ketvirtadieniais nuo 14:30 iki 16:00 val., penktadieniais ir švenčių dienų išvakarėse nuo 13:00 iki 14:00 val. ir trumpiausiais galimais maršrutais. Už Prekių priėmimą atsakingas Pirkėjo atstovas priimdamas Prekes fiziškai įsitikina, ar Tiekėjas Prekes pristatė ne kelių eismo piko valandomis. Už Prekių priėmimą atsakingas Pirkėjo atstovas, nurodytas Sutarties 2.1 punkte. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda
	Pagrindžiantys dokumentai nereikalaujami, Tiekėjas šį reikalavimą patvirtina teikdamas pasiūlymą.

TAIP/NE
(tinkamą pažymėti)


	2.
	4 punkto 4.4.4.2 papunkčiu, prekei naudoti sunaudojama mažiau elektros t. y. Tiekėjas įsipareigoja parengti mokymus pirkimo vykdytojo darbuotojams, kuriuose būtų aptarta kaip efektyviai naudoti įrangą, siekiant sumažinti elektros energijos suvartojimą. Mokymų metu turi būti aptariami energiją taupantys darbo režimai, įrangos parametrų optimizavimas ir tinkamas įrangos eksploatavimas. Tiekėjas įsipareigoja apmokyti ne mažiau kaip 2 (du) Pirkėjo specialistus, ne mažiau kaip 1 (vieną) val.
	Pagrindžiantys dokumentai nereikalaujami, Tiekėjas šį reikalavimą patvirtina teikdamas pasiūlymą.

TAIP/NE
(tinkamą pažymėti)

